**Ministru kabineta noteikumu projekta ,,****Noteikumi par mezanīna aizdevumiem saimnieciskās darbības veicēju konkurētspējas uzlabošanai”**

**sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz šādiem tiesību aktiem:1) Komisijas 2013.gada 18.decembra Regulu (EK) Nr. 1407/2013 par Līguma 107. un 108.panta piemērošanu *de minimis* atbalstam (Eiropas Savienības Oficiālais vēstnesis, 2013.gada 24.decembris, Nr. L 352/1 (turpmāk – Komisijas regula Nr.1407/2013);2) Komisijas 2008.gada 6.augusta Regulu (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula; turpmāk - Komisijas regula Nr.800/2008);3) Ministru kabineta 2009.gada 3.februāra Ministru kabineta noteikumu Nr.108 „Normatīvo aktu projektu sagatavošanas noteikumi” 140.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011.gada 2.augusta noteikumi Nr.613 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (turpmāk - MK noteikumi Nr.613) ir normatīvais akts, kurš nosaka atbalsta piešķiršanas nosacījumus mezanīna aizdevuma veidā saimnieciskās darbības veicēju konkurētspējas uzlabošanai.Ņemot vērā, ka turpmāk anotācijā izklāstīto iemeslu dēļ ir nepieciešams veikt grozījumus MK noteikumos Nr.613, kuru apjoms un saturs esošo noteikumu redakciju padarītu strukturāli sarežģītu un grūti uztveramu, kā arī vadoties no Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktā noteiktā, ja grozījumu normu apjoms pārsniedz pusi no spēkā esošo noteikumu normu apjoma, grozījumu projektu nesagatavo, bet gan sagatavo jaunu noteikumu projektu, ir lietderīgi esošos noteikumus un nepieciešamos grozījumus sagatavot kā jaunu likumprojektu.MK noteikumu Nr.613 ietvaros pieejamais atbalsta finansējums ir 18 664 271 *euro*, un laikā uz 2014.gada 31.janvāri ir noslēgti 8 aizdevuma līgumi par kopējo finansējumu 3 245 111 *euro*, kas sastāda 17 % no pieejamā kopējā finansējuma. Papildus pieejamais finansējums, ko veido % ieņēmumi no noguldījumiem 2.2.1.4.2.aktivitātes „Mezanīna aizdevumi investīcijām komersantu konkurētspējas uzlabošanai” (turpmāk – 2.2.1.4.2.aktivitāte) ietvaros, ir 2 525 419 *euro*. Lai nodrošinātu finansējuma apguvi, % ieņēmumi no noguldījumiem 2.2.1.4.2.aktivitātes ietvaros, kā arī 2.2.1.1.aktivitātē „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – 2.2.1.1.aktivitāte) gūtie % ieņēmumi, kas sastāda 8 623 913 *euro*, ir jārealizē 2.2.1.4.2.aktivitātes ietvaros. Lai līdz 2015.gada beigām apgūtu MK noteikumu Nr.613 ietvaros pieejamā finansējuma, kā arī 2.2.1.4.2.aktivitātes un 2.2.1.1.aktivitātes ietvaros gūtos % ieņēmumus, noteikumu projekts paredz vairāku MK noteikumu Nr.613 normu grozījumus.Saskaņā ar MK noteikumiem Nr.613 līdz šim mezanīna aizdevuma gada procentu likme tiek noteikta, kredītiestādes vai tās meitas sabiedrības ilgtermiņa kredīta vai finanšu līzinga procentu likmei pieskaitot MK noteikumu Nr.613 pielikumā saskaņā ar sabiedrības ar ierobežotu atbilstību „Latvijas Garantiju aģentūra” (turpmāk – LGA) kredīta kvalitātes novērtēšanas sistēmu noteikto palielinājuma likmi (MK noteikumu Nr.613 21.punkts). Mezanīna aizdevums ir dārgāks finansējuma avots nekā kredītiestādes vai tās meitas sabiedrības izsniegts ilgtermiņa kredīts vai finanšu līzings, ko nosaka augstāks darījumu risks – mezanīna aizdevums ir subordinēts attiecībā pret kredītiestādes vai tās meitas sabiedrības sniegto aizdevumu un ir pastarpināts ar zemāku nodrošinājuma kārtu nekā kredītiestādes vai tās meitas sabiedrības sniegtais aizdevums. Tāpat arī darījumu strukturēšanas izmaksas, ko veido kredītiestādes vai tās meitas sabiedrības piešķirtā aizdevuma pieteikuma izskatīšanas, aizdevuma noformēšanas vai izsniegšanas komisijas maksa, pie līdzšinējiem darījumu apmēriem, kur maksimālais mezanīna investīciju aizdevumu apmērs ir 996 011 *euro*, var sasniegt pat 30 000 *euro*, kas nereti nosaka saimnieciskā darbības veicēja izvēli mezanīna aizdevumu vietā izmantot alternatīvus finansēšanas avotus. Lai samazinātu mezanīna aizdevuma izmaksas saimnieciskās darbības veicējiem un sekmētu finansējuma apguvi, noteikumu projekts paredz mezanīna aizdevumu gada procentu likmes noteikt vienādas ar kredītiestādes vai tās meitas sabiedrības ilgtermiņa kredīta vai finanšu līzinga gada procentu likmēm. Tāpat arī noteikumu projekts nosaka, ka saimnieciskās darbības veicējs atbalstu 100 % apmērā turpmāk var saņemt arī kredītiestādes vai tās meitas sabiedrības piešķirtā aizdevuma pieteikuma izskatīšanas, aizdevuma noformēšanas vai izsniegšanas komisijas maksas segšanai (turpmāk tekstā – darījumu strukturēšanas izmaksas), kā arī ķīlas reģistrācijas izmaksu segšanai, nepārsniedzot 50 000 *euro* un 3,5 % no piešķirtā mezanīna aizdevuma investīcijām summas. Eiropas Komisijas izstrādātās vadlīnijas par finanšu instrumentu ieviešanu neierobežo šāda atbalsta sniegšanu saimnieciskās darbības veicējam, proti, 4.3.punktā ir atrunāts, ka procentu likmju subsīdijas, garantiju maksas subsīdijas un **līdzvērtīgi atbalsta pasākumi**, kas šajā gadījumā būtu minētās darījumu strukturēšanas un ķīlas reģistrācijas izmaksas, var tikt attiecinātas kā finansēšanas instrumenta sastāvdaļa, ja šādas izmaksas tiek sniegtas kopā ar Eiropas Reģionālās attīstības fonda finansētu aizdevumu, kas šajā gadījumā ir mezanīna aizdevums (darījumu strukturēšanas izmaksas un ķīlas reģistrācijas izmaksas ir tieši attiecināmas uz izsniegto mezanīna aizdevumu un šāds atbalsts nevar tikt saņemts, ja netiek piešķirts mezanīna aizdevums). Maksimālais atbalsta apmērs darījumu strukturēšanas un ķīlas reģistrācijas izmaksām ir ierobežots, un tas nepārsniegs kopējos saimnieciskā darbības veicēja procentu likmes maksājumus par šo noteikumu ietvaros saņemto mezanīna aizdevumu. Līdzīga pieeja 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” (turpmāk – 1.3.1.2.aktivitāte) ietvaros ir saskaņota ar Eiropas Komisijas Nodarbinātības, sociālo lietu un iekļautības ģenerāldirektorātu (turpmāk – DG EMPL), proti, sākotnēji DG EMPL norādīja uz neattiecināmajām izmaksām, attiecīgi nosakot finanšu korekciju 1.3.1.2.aktivitātes ietvaros saistībā ar granta aizdevuma dzēšanai izmaksām, savukārt Latvijas puse norādīja, ka, tā kā saskaņā ar Regulas Nr.1081/2006 11.panta 1.punktu attiecināmās izmaksas var būt procentu likmes subsīdija, tad tā retroaktīvi veica pārrēķinu granta aizdevumu dzēšanai pret procentu likmes subsīdiju (abām ir viens mērķis – samazināt finanšu instrumenta, t.i. aizdevuma, procentu maksājuma slogu aizdevuma saņēmējam) un lūdza DG EMPL iekļaut attiecināmo daļu 1.3.1.2.aktivitātes attiecināmajās izmaksās un to deklarēt. Ar 2013.gada 2.augusta vēstuli DG EMPL tam neiebilda. Minētais atbalsts tiks piešķirts kā *de minimis* atbalsts saskaņā ar Komisijas regulu Nr.1407/2013. MK noteikumos Nr.613 viena investīciju aizdevuma maksimālais apmērs ir noteikts 996 011 *euro* un tas nepārsniedz 40 % no ieguldījumu projekta attiecināmajām izmaksām (MK noteikumu Nr.613 17.punkts). Līdzšinējais maksimālais investīciju aizdevumu apmērs nav pietiekošs, lai nodrošinātu liela apmēra darījumu strukturēšanu un sniegtu atbalstu apstrādes nozarē strādājošiem uzņēmumiem finansiāli ietilpīgāku projektu īstenošanai. Apstrādes rūpniecība ir viena no nozīmīgākajām tautsaimniecības nozarēm (īpatsvars iekšzemes kopprodukta struktūrā 2012.gadā sastāda 14,5%). Apstrādes rūpniecībā strādājošo uzņēmumu apgrozījuma pieaugumu un uzņēmumu attīstību ietekmē tā konkurētspēja iekšējā un ārējā tirgū, tādejādi iespējas saņemt mezanīna aizdevumu finansiāli ietilpīgu investīciju projektu īstenošanai ir būtiski, lai nodrošinātu pietiekamu finansējumu uzņēmējdarbības attīstīšanai. Noteikumu projekts paredz līdzšinējo 996 011 *euro* vietā noteikt maksimālo investīciju aizdevumu apmēru 5 000 000 *euro* apmērā. Lielāku investīciju aizdevumu strukturēšana sekmēs 2.2.1.4.2.aktivitātē pieejamā finansējuma apguvi.Lai veicinātu 2007.-2013.gada plānošanas perioda finansējuma apguvi, ir jāpaplašina potenciālo mezanīna aizdevumu saņēmēju loks, vienlaikus ievērojot Komisijas Regulā Nr.800/2008 ietvertos ierobežojumus. Noteikumu projekts paredz iespējas mezanīna investīciju aizdevumu saņemt tiem saimnieciskās darbības veicējiem, kas nodarbojas ar automobiļu un motociklu remontu un datoru remontu. Grozījumi atbalstāmo nozaru un darbību sarakstā atbilst darbības programmā „Uzņēmējdarbība un inovācijas” un Valsts stratēģiskā ietvardokumentā 2007.-2013.gada periodam (turpmāk – VSID) noteiktajiem mērķiem un nodrošina finansējuma pieejamības veicināšanu komercdarbības attīstībai, sniedz ieguldījumu tautsaimniecības efektivitātes un konkurētspējas paaugstināšanai (VSID tematiskā ass Nr.2 „Konkurētspējas palielināšana un virzība uz zināšanu ietilpīgu ekonomiku”).Komisijas regulas Nr.800/2008 1.pants neliedz investīciju aizdevumu sniegšanu augstāk minētajām nozarēm un darbībām. Tāpat arī Komisijas regulas Nr.800/2008 2.panta 10.punkts, kas sniedz „materiālo aktīvu” definīciju, un 2.panta 11.punkts, kas sniedz „nemateriālo aktīvu” definīciju, neierobežo investīciju aizdevumu sniegšanu augstāk minētajām nozarēm un darbībām. Atbilstoši MK noteikumu Nr.613 2.punktam mezanīna aizdevums netiek piešķirts apgrozāmo līdzekļu finansēšanai. EM veiktā tirgus nepilnību analīze identificē pastāvošu pieprasījumu pēc apgrozāmajiem līdzekļiem tirgū. Lai sniegtu iespējas saimnieciskās darbības veicējiem apgrozāmos līdzekļus saņemt situācijā, kad kredītiestādes vai tās meitas sabiedrības izsniegtais aizdevums apgrozāmo līdzekļu finansēšanai nav pietiekošs biznesa idejas īstenošanai, noteikumu projekts paredz, ka turpmāk mezanīna aizdevumu saimnieciskās darbības veicēji var saņemt arī apgrozāmo līdzekļu finansēšanai tādām darbībām, kas ir saistītas ar jauna saimnieciskās darbības veicēja izveidi, esoša saimnieciskās darbības veicēja paplašināšanu, esoša saimnieciskās darbības veicēja produkcijas daudzveidošanu ar jauniem papildu produktiem vai saimnieciskās darbības veicēja vispārējā ražošanas procesa būtisku maiņu. Apgrozāmo līdzekļu aizdevumi tiks sniegti tikai tādām darbībām, ko LGA ir atzinusi par ekonomiski dzīvotspējīgām. Atbalsts apgrozāmo līdzekļu finansēšanai tiks piešķirts kā *de minimis* atbalsts saskaņā ar Komisijas regulu Nr.1407/2013. Ņemot vērā, ka arī apgrozāmo līdzekļu aizdevumu strukturēšanas izmaksas, ko veido kredītiestādes vai tās meitas sabiedrības piešķirtā aizdevuma pieteikuma izskatīšanas, aizdevuma noformēšanas vai izsniegšanas komisijas maksa, ir augstas, tad, lai veicinātu pieprasījumu pēc apgrozāmajiem līdzekļiem un sekmētu 2.2.1.4.2.aktivitātē pieejamā finansējuma apguvi, noteikumu projekts paredz iespējas saimnieciskās darbības veicējam saņemt atbalstu 100 % apmērā, lai segtu darījumu strukturēšanas izmaksas, kā arī, lai segtu ķīlas reģistrācijas izmaksas. Minētais atbalsts nepārsniedz 15 000 *euro* un 3,5 % no piešķirtā mezanīna aizdevuma apgrozāmo līdzekļu finansēšanai summas. Ņemot vērā, ka nav pamatoti saimnieciskās darbības veicējiem noteikt apgrozāmo līdzekļu aizdevumiem no investīciju aizdevumiem atšķirīgus nozaru un darbību ierobežojumus, Ekonomikas ministrija ir noteikusi apgrozāmo līdzekļu aizdevumiem ar ilgtermiņa investīciju aizdevumiem vienādas ierobežojamās nozares un darbības, vienlaikus paredzot ierobežojumu tām nozarēm un darbībām, kuras tiek ierobežotas Komisijas regulas Nr.1407/2013 ietvaros. MK noteikumos Nr.613 ir noteikta subsīdijas ekvivalenta aprēķināšana un atbalsta kumulācija atbilstoši investīciju aizdevumu regulējumam – Komisijas regulai Nr.800/2008. Noteikumu projekts paredz apgrozāmo līdzekļu aizdevumu un atbalsta apgrozāmo līdzekļu un investīciju aizdevumu strukturēšanas izmaksu segšanai sniegšanu kā *de minimis* atbalstu, tādejādi ir veikti Komisijas regulai Nr.1407/2013 atbilstoši grozījumi. Papildus ir noteikta arī atbalsta uzskaites kārtība.Līdzšinēji MK noteikumu Nr.613 ietvaros pieejamais kopējā finansējuma apmērs ir noteikts 18 664 271 *euro*. Tiek veikti grozījumi darbības programmas „Uzņēmējdarbība un inovācijas” papildinājumā (turpmāk – DPP), kas 2.2.1.4.2.aktivitātei pieejamā mezanīna aizdevuma apmēra kopējā summu nosaka 18 631 222 *euro* apmērā, kur Eiropas Reģionālā attīstības fonda finansējums (turpmāk – ERAF) – 15 151 685 *euro* un valsts budžeta finansējums – 3 479 537 *euro*. Līdzšinēji 2.2.1.4.2.aktivitātē pieejamais ERAF finansējums tika samazināts par 33 049 *euro*, un tas tika pārdalīts uz 2.2.1.3.aktivitāti „Garantijas komersantu konkurētspējas uzlabošanai”, ņemot vērā, ka Eiropas Komisijas iesniegtajā finanšu plānā, kas nosaka pieejamo finansējumu darbības programmā „Uzņēmējdarbība un inovācijas” (turpmāk – DP) 2.2.1.pasākuma „Finanšu resursu pieejamība” (turpmāk – 2.2.1.pasākums) ietvaros, finansējuma apmērs 2.2.1.3.aktivitātē tika noteikts mazāks, nekā tam ir jābūt faktiski atbilstoši veiktajām finanšu korekcijām. 2.2.1.3.aktivitāte ir slēgta 2013.gada 31.decembrī, un 2.2.1.3.aktivitātē faktiski pieejamais finansējums ir apgūts pilnā apmērā, attiecīgi nav pamatoti samazināt 2.2.1.3.aktivitātē pieejamā finansējuma apmēru. Tādejādi, lai nepārsniegtu DP 2.2.1.pasākuma ietvaros norādītā pieejamā finansējuma apmēru, tika nolemts samazināt 2.2.1.4.2.aktivitātes ietvaros pieejamā finansējuma apmēru, ņemot vērā kā finansējums 2.2.1.4.2.aktivitātes ietvaros nav apgūts pilnā apmērā. Lai nodrošinātu 2007.-2013.gada plānošanas perioda finansējuma apguvi, papildus 18 631 222 *euro* 2.2.1.4.2.aktivitātē ir paredzēts apgūt arī procentu ieņēmumus, kas gūti 2.2.1.1.aktivitātes „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – 2.2.1.1.aktivitāte) un 2.2.1.4.2.aktivitātes ietvaros. Procentu ieņēmumi 2.2.1.1.aktivitātē laikā uz 2014.gada 27.martu sastāda 8 623 913 *euro* un procentu ieņēmumi 2.2.1.4.2.aktivitātē - 2 525 419 *euro*. Atbilstoši grozījumiem DPP un procentu ieņēmumiem 2.2.1.1.aktivitātē un 2.2.1.4.2.aktivitātē noteikumu projekts nosaka, ka aizdevumu kopējais apmērs ir 29 780 554 *euro*, tajā skaitā ERAF – 15 151 685 *euro* un valsts budžeta finansējums – 3 479 537 *euro*, kā arī pieejamais papildu finansējums, ko veido procentu ieņēmumi no noguldījumiem 2.2.1.1.aktivitātes ietvaros, ir 8 623 913 *euro* un 2.2.1.4.2.aktivitātes ietvaros - 2 525 419 *euro*. MK noteikumos Nr.613 ir noteikts investīciju aizdevumu sniegšanas termiņš šo noteikumu ietvaros 2014.gada 30.jūnijs, kas noteikts atbilstoši Komisijas regulas Nr.800/2008 44.panta 3.punktam (MK noteikumu Nr.613 28.punkts). Ar šo noteikumu projektu tiek paredzēts, ka atbalsts tiek piešķirts arī apgrozāmo līdzekļu aizdevumiem un to plānots izsniegt *de minimis* atbalsta veidā saskaņā ar Komisijas regulu Nr.1407/2013. Komisijas regulas Nr.1407/2013 8.pants nosaka, ka to piemēro no 2014.gada 1.janvāra līdz 2020.gada 31.decembrim, tādejādi Ekonomikas ministrijai ir tiesiskais pamats, lai apgrozāmo līdzekļu aizdevumu izsniegšanas termiņu noteiktu līdz 2015.gada 31.decembrim, kas ir 2007.-2013.gada plānošanas perioda ietvaros pieejamā finansējuma izmantošanas termiņš.Tiesiskās paļāvības princips neizslēdz valsts iespēju veikt grozījumus MK noteikumos Nr.613, aizstājot tos ar jaunu noteikumu projektu. Lai nodrošinātu tiesiskās paļāvības principa ievērošanu, nemainīsies aizdevumu nosacījumi tiem saimnieciskās darbības veicējiem, kas mezanīna aizdevumu saņēmuši līdz šī noteikumu projekta spēkā stāšanās brīdim.  |
| 3. | Projekta izstrādē iesaistītās institūcijas | Ekonomikas ministrija  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, kuri atbilst noteikumu projekta normām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Paralēli ar noteikumu projektu tiek virzīti grozījumi Ministru kabineta 2011.gada 2.augusta noteikumos Nr.614 „Noteikumi par darbības programmas „Uzņēmējdarbība un inovācijas” papildinājuma 2.2.1.4.2.apakšaktivitāti „Mezanīna aizdevumi investīcijām komersantu konkurētspējas uzlabošanai”” un grozījumi DPP. |
| 2. | Atbildīgā institūcija | Ekonomikas ministrija |
| 3. | Cita informācija | Pēc noteikumu projekta spēkā stāšanās, tiks veikti grozījumi līgumā ar LGA. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts paredz Komisijas regulas Nr.800/2008 un Komisijas regulas Nr.1407/2013 ietverto nosacījumu ieviešanu. |
| 2. | Citas starptautiskās saistības | Projekts šo jomu neskar. |
| 3. | Cita informācija |  |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula).Komisijas 2013.gada 18.decembra Regula (EK) Nr.1407/2013 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.800/2008 2.panta 7.punkts un 8.punkts | Noteikumu projekta 7.punkts | Ieviests pilnībā | Neparedz stingrākas prasības |
| Komisijas regulas Nr.1407/20132.panta 2.punkts | Noteikumu projekta 8.punkts | Ieviests pilnībā | Neparedz stingrākas prasības |
| Komisijas regulasNr.800/2008 1.panta 2.punkts un 3.punkts | Noteikumu projekta 11.1. un 11.2. punkts | Ieviests pilnībā | Neparedz stingrākas prasības |
| Komisijas regulasNr.800/2008 1.panta 6.punkta a) apakšpunkts | Noteikumu projekta 12.1.punkts | Ieviests pilnībā | Neparedz stingrākas prasības |
| Komisijas regulas Nr.800/2008 12.panta 1.punkta a) apakšpunkts  | Noteikumu projekta 13.punkts | Ieviests pilnībā | Neparedz stingrākas prasības |
| Komisijas regulasNr.800/2008 13.panta 7.punkts | Noteikumu projekta 13.1.punkts | Ieviests pilnībā | Neparedz stingrākas prasības |
| Komisijas regulasNr.800/2008 12.panta 2.punkts un 7.pants | Noteikumu projekta 13.2.punkts | Ieviests pilnībā | Neparedz stingrākas prasības |
| Komisijas regulasNr.800/2008 13.panta 2.punkts | Noteikumu projekta 13.3.punkts | Ieviests pilnībā | Neparedz stingrākas prasības |
| Komisijas regulasNr.800/2008 8.panta 2.punkts un 3.punkts | Noteikumu projekta 13.4.punkts | Ieviests pilnībā | Neparedz stingrākas prasības |
| Komisijas regulas Nr.800/2008 13.pants | Noteikumu projekta 14.punkts | Ieviests pilnībā | Neparedz stingrākas prasības |
| Komisijas regulas Nr.1407/20133.panta 2.punkts  | Noteikumu projekta 16. un 16.1. punkts | Ieviests pilnībā | Neparedz stingrākas prasības |
| Komisijas regulas Nr.1407/2013 1.panta (a), (b), (c), (d), (e) apakšpunkts | Noteikumu projekta 17.punkts un 31.punkts | Ieviests pilnībā | Neparedz stingrākas prasības |
| Komisijas regulas Nr.800/2008 13.panta 6.punkts | Noteikumu projekta 18.punkts | Ieviests pilnībā | Neparedz stingrākas prasības |
| Komisijas regulas Nr.1407/2013 3.panta 2.punkts | Noteikumu projekta 25.punkts | Ieviests pilnībā | Neparedz stingrākas prasības |
| Komisijas regulas Nr.1407/2013 4.panta 3.punkts | Noteikumu projekta 33.punkts | Ieviests pilnībā | Neparedz stingrākas prasības |
| Komisijas regulas Nr.1407/2013 6.panta 3.punkts | Noteikumu projekta 36.punkts | Ieviests pilnībā | Neparedz stingrākas prasības |
| Komisijas regulas Nr.800/2008 5.panta 1.punkta b) apakšpunkts | Noteikumu projekta 37.pants | Ieviests pilnībā | Neparedz stingrākas prasības |
| Komisijas regulas Nr.800/2008 7.panta 3.punkts | Noteikumu projekta 39.punkts | Ieviests pilnībā | Neparedz stingrākas prasības |
| Komisijas regulas Nr.1407/2013 6.panta 4.punkts un 5.punkts | Noteikumu projekta 42.punkts | Ieviests pilnībā | Neparedz stingrākas prasības |
| Komisijas regulas Nr.1407/2013 6.panta 4.punkts | Noteikumu projekta 43.punkts | Ieviests pilnībā | Neparedz stingrākas prasības |
| Komisijas regulas 1407/2013 8.pantsRegula 800/2008 44.panta 3.punkts | Noteikumu projekta 44.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Lai sniegtu *de minimis* valsts atbalstu, dalībvalstij ir obligāti jāpiemēro Komisijas regula Nr.1407/2013. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbilstoši Komisijas regulas Nr.800/2008 9.panta 1.punktam pēc grozījumu spēkā stāšanās tiks sniegts kopsavilkums Eiropas Komisijai.  |
| Cita informācija | Izstrādājot noteikumu projektu, papildus ir ņemts vērā Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02) (turpmāk – Kopienas pamatnostādnes).Atbilstoši Kopienas pamatnostādnēm ir izstrādāti šādi noteikumu projekta punkti:1. Noteikumu projekta 12.3.punkts – atbilstoši Kopienas pamatnostādņu 10.punktam (ieviests pilnībā, neparedz stingrākas prasības);
2. Noteikumu projekta 12.4.punkts – atbilstoši Kopienas pamatnostādņu 10. un 12.punktam (ieviests pilnībā, neparedz stingrākas prasības);
3. Noteikumu projekta 12.5.punkts – atbilstoši Kopienas pamatnostādņu 11.punktam (ieviests pilnībā, neparedz stingrākas prasības);
4. Noteikumu projekta 12.6.punkts – atbilstoši Kopienas pamatnostādņu 10.punktam (ieviests pilnībā, neparedz stingrākas prasības);
5. Noteikumu projekta 32.2.punkts – atbilstoši Kopienas pamatnostādņu 10.punktam (ieviests pilnībā, neparedz stingrākas prasības).

Atbilstoši valstu reģionālā atbalsta pamatnostādņu 2014.– 2020.gadam 186.punktam ir izstrādāts noteikumu projekta 14.punkts (ieviests pilnībā, neparedz stingrākas prasības). |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi ir labvēlīgāki saimnieciskās darbības veicējiem salīdzinājumā ar spēkā esošajiem MK noteikumiem Nr.613, tāpēc sabiedrības līdzdalība noteikumu projekta izstrādē nav nepieciešama. |
| 2. | Sabiedrības līdzdalība projekta izstrādē | Grozījumi ir labvēlīgāki saimnieciskās darbības veicējiem salīdzinājumā ar spēkā esošajiem MK noteikumiem Nr.613, tāpēc sabiedrības līdzdalība noteikumu projekta izstrādē nav nepieciešama. |
| 3. | Sabiedrības līdzdalības rezultāti | Grozījumi ir labvēlīgāki saimnieciskās darbības veicējiem salīdzinājumā ar spēkā esošajiem MK noteikumiem Nr.613, tāpēc sabiedrības līdzdalība noteikumu projekta izstrādē nav nepieciešama. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Cita informācija | Nav |

Anotācijas III sadaļa – noteikumu projekts šo jomu neskar.

Ekonomikas ministrs V.Dombrovskis

Vīza: Valsts sekretārs M.Lazdovskis

24.04.2014 22:16

2953

A.Nicmane

67013203, Agita.Nicmane@em.gov.lv